Diari Oficial de la Generalitat Valenciana


Sumari del DOGV 1556, del 03-06-1991 (1991/821357)

ORDRE de 25 de maig de 1991, de la Conselleria de Cultura, Educació i Ciència, per la qual s'ofereixen ajudes dirigides a membres d'associacions juvenils del Consell de la Joventut de la Comunitat Valenciana, per a la realització de cursos d'estiu d'idioma angles al Regne Unit de la Gran Bretanya.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/25/(1)/dof/vci/html**

### Dades del document

Número de DOGV
:   1556

Data del DOGV
:   03-06-1991

Secció del DOGV
:   DISPOSICIONS GENERALS

Número del document
:   1991/821357


Data del document
:   25-05-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 de maig de 1991, de la Conselleria de Cultura, Educació i Ciència, per la qual s'ofereixen ajudes dirigides a membres d'associacions juvenils del Consell de la Joventut de la Comunitat Valenciana, per a la realització de cursos d'estiu d'idioma anglés, al Regne Unit de la Gran Bretanya.  
Confirmada l'avaluació positiva de l'experiència pilot de l'estiu de 1990, l'Institut Valencià de la Joventut ha organitzat un programa per al desenvolupament d'un conjunt de cursos d'idioma anglès, que es realitzaran durant l'estiu de 1991 al Regne Unit de la Gran Bretanya dirigits pel British Council, d'acord amb les condicions estipulades a l'empara del conveni subscrit.  
Per això, i en virtut de les atribucions que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià,  
ORDENE  
Primer  
Aquesta convocatòria ofereix 50 ajudes per a la realització de cursos d'idioma anglès en el mes d'agost de 1991, amb eixida a partir del 27 de juliol, al Regne Unit de la Gran Bretanya en règim de col·laboració amb el British Council, amb un import total global màxim de 6.200.000 de pessetes amb càrrec a la línia de subvenció 406/000/91, i que podran sol·licitar les persones les edats de les quals estiguen compreses entre els 18 i els 26 anys, ambdós inclosos, i que pertanyen a alguna associació juvenil membre del Consell de la Joventut de la Comunitat Valenciana.  
Segon  
1. Contingut del programa  
a) Durada: la durada total de cada curs serà de 4 setmanes (28 dies).  
b) Llocs: d'acord amb l'adscripció als diferents cursos, els participants residiran en aquestos centres i ciutats del Regne Unit de la Gran Bretanya: Greenwich School de Londres i International House de Cambridge.  
c) Classes: 60 classes, organitzades en 15 sessions setmanals amb. una durada de tres quarts d'hora per sessió. L?ajuda inclou els llibres de text que s'utilitzaran durant el curs corresponent.  
d) Adscripcions: per tal d'adequar l'alumnat als diferents nivells de coneixement i per a un millor aprofitament, els participants seran integrats en diversos cursos, d'acord el nivell de coneixement de l'idioma obtingut d'una prova que es realitzarà una vegada seleccionats, que servirà de classificació.  
e) Aules: cada curs tindrà un màxim d'un 20% d'estudiants espanyols amb un nombre màxim de 15 alumnes, de cada nacionalitat, per aula.  
f) Certificat final: en acabar el curs, cada participant rebrà un informe del seu progrés i un, certificat de realització del curs.  
g) Programa d'animació i visites: els participants realitzaran una excursió- visita setmanal, a més de les activitats de tipus social, esportiu i recreatiu organitzades pels respectius col·legis anglesos.  
h) Allotjament: Tindrà lloc als domicilis de famílies angleses, en règim de mitja pensió (desdejuni i sopar) durant la setmana i amb pensió completa els caps de setmana.  
i) Assegurances: l'ajuda inclou l'assegurança de viatge, accident i malaltia per part del British Council, i la responsabilitat subsidiària de la Conselleria de Cultura, Educació i Ciència.  
j) Desplaçaments: realitzats en vols charter (València-Londres- València), trasllats a/des de les diferents localitats de destinació i assistència tècnica.  
k) Assistència i suport durant el curs: durant les 24 hores del dia, personal amb equips telefònics mòbils actuarà d?enllaç permanent entre les famílies amfitriones, l'agència organitzadora i el British Council.  
l) El programa no inclou diners de butxaca ni allotjament en habitació individual.  
2. Cost de cada curs  
El preu del curs establert pel British Council és de 174.000 pessetes (cent setanta-quatre mil) per cada participant, per al qual s'ofereixen ajudes de 124.000 pessetes (cent vint-i-quatre mil), i haurà d'abonar cada participant. la quantitat de 50.000 pessetes (cinquanta mil) a la Conselleria de Cultura, Educació i Ciència.  
Tercer. Documents de sol·licitud.  
Els peticionaris presentaran individualment la documentació que s'expressa tot seguit al registre general de la Conselleria de Cultura, Educació i Ciència, als serveis territorials de Cultura i Educació, o als centres d'informació de l?Oficina d'Informació, Iniciatives i Reclamacions de la Generalitat Valenciana.  
a) Sol·licitud d'acord amb el model indicat en l'annex.  
b) Certificat que actualment pertany a una associació juvenil membre del Consell de la Joventut de la Comunitat Valenciana.  
c) Fotocòpia del DNI, en vigor, del sol·licitant o de les pàgines corresponents del passaport.  
Quart. Termini de presentació.  
El termini de presentació de sol·licituds serà de 15 dies a partir de la publicació d'aquesta ordre.  
Cinqué. Comissió seleccionadora i selecció de sol·licituds  
a) La comissió seleccionadora estarà formada per:  
- El Secretari Tècnic de l?Institut Valencià de la Joventut, o la persona en qui delegue.  
- Un tècnic de l?IVAJ, designat pel Director General de l?Institut Valencià de la Joventut.  
- El President del Consell de la Joventut de la Comunitat Valenciana o la persona en qui delegue.  
b) Les ajudes es cobriran classificant-les per ordre de recepció i data a les diferents oficines receptores.  
Les persones que ja hagueren aprofitat una borsa d'estudis al Regne Unit de la Gran Bretanya d'acord amb la convocatòria de l?Ordre d?1 de juny de 1990 (DOGV de 20.06.90), podran accedir a aquestes ajudes, si després de realitzada la selecció entre les sol·licituds no beneficiades amb borsa anteriorment, hi haguera places sense cobrir.  
Sisé. Resultats de la selecció  
1. Després d'efectuar la selecció, l'Institut Valencià de la Joventut comunicarà als peticionaris la concessió o denegació de la seua sol·licitud i el mitjà d'ingrés, si cal, de la quantitat que haurà de fer efectiva per a cobrir la totalitat del cost dels cursos, fixats pel British Council.  
2. Solament en cas d'accident o malaltia greu del sol·licitant produïda abans de l'inici del viatge, justificada mitjançant certificació del metge corresponent, s'obrirà un expedient de devolució de la quota abonada.  
DISPOSICIONS FINALS  
Primera  
S'autoritza el Director General de l?Institut Valencià de la Joventut per a dictar les resolucions oportunes per l?execució a aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 25 de maig de 1991.  
El Conseller de Cultura, Educació i Ciència,   
ANTONI ESCARRE ESTEVE  
ANNEX  
Model de sol·licitud  
Nom i cognoms:   
Data de naixement: DNI:   
Domicili: Carrer Número   
Localitat: Província: C.P:   
Telèfon Telèfon d'urgència   
SOL.LICITE ser admès a la selecció d'aspirants per a obtenir ajuda d?estudis per a la realització de cursos d'anglès al Regne Unit de la Gran Bretanya, segons l?Ordre de 25 de maig de 1991, per a l?efecte del qual adjunte:  
- Certificat que actualment pertany a una associació juvenil membre del Consell de la Joventut de la Comunitat Valenciana, on consta el número de registre de l'associació.  
- Fotocòpia del DNI, en vigor, o de las pàgines corresponents del passaport.  
 , de de 1991  
(signatura del sol·licitant )  
IL.LM. SR. DIRECTOR GENERAL DE EINSTITUT VALENCIA DE LA JOVENTUT


Còpia Permalink ELI